**ΤΕΛΕΤΗ ΟΡΚΩΜΟΣΙΑΣ ΠΡΟΠΤΥΧΙΑΚΩΝ ΦΟΙΤΗΤΩΝ**

**ΤΜΗΜΑΤΟΣ ΙΑΤΡΙΚΗΣ**

**1Η ΑΥΓΟΥΣΤΟΥ 2025**

Καλούνται οι φοιτητές που έχουν γίνει πτυχιούχοι και επιθυμούν να λάβουν μέρος στην Τελετή Ορκωμοσίας, την **Παρασκευή 1 Αυγούστου 2025,**

**ώρα 11.00 (1η ομάδα) Α-Κ**

**ώρα 13.00 (2η ομάδα)** **Λ-Ω**

η οποία θα πραγματοποιηθεί στο Αμφιθέατρο Ι-1 του Συνεδριακού και Πολιτιστικού Κέντρου του Πανεπιστημίου Πατρών**,** να υποβάλουν

**Αίτηση Ορκωμοσίας και Αίτηση Χορήγησης Βεβαίωσης Περάτωσης Σπουδών**

**αποκλειστικά** μέσω του συνδέσμου <https://eservice.upatras.gr/case/aitisi-orkomosias-gia-proptychiakous-kai-ypopsifious-didaktores/description/>επιλέγοντας το πεδίο «**ΑΙΤΗΣΗ ΟΡΚΩΜΟΣΙΑΣ ΠΡΟΠΤΥΧΙΑΚΩΝ ΦΟΙΤΗΤΩΝ**» και ΟΧΙ το πεδίο «Αίτηση Βεβαίωσης Περάτωσης Σπουδών».

**από 04.07.2025 έως και 10.07.2025,** επισυνάπτονταςτα παρακάτω δικαιολογητικά**:**

* **Υπεύθυνη δήλωση Ν. 1599/86 (επισυνάπτεται), στην οποία θα δηλώνετε ότι:**
* Δεν έχω εκκρεμότητες με το Πανεπιστήμιο Πατρών
* Δεν έχω εκκρεμότητες με τη Φοιτητική Εστία
* Δεν έχω φοιτητικό βιβλιάριο υγείας
* Δεν έχω λάβει ή έχω απωλέσει την ακαδημαϊκή μου ταυτότητα (πάσο) (*εφόσον δεν υπάρχει διαθέσιμη για να επιστραφεί στη Γραμματεία του Τμήματος Ιατρικής*)
* Επιβεβαιώνω την ορθότητα όλων των στοιχείων που τηρούνται στη μερίδα μου (στο ηλεκτρονικό σύστημα) συμπεριλαμβανομένης της βαθμολογίας
* Δεν έχω οικονομικές εκκρεμότητες προς το Πρόγραμμα Erasmus+ (επισυνάπτονται υπεύθυνες δηλώσεις)
* Έλαβα γνώση των ακόλουθων οδηγιών : - των οδηγιών ορκωμοσίας που πρέπει να ακολουθήσω, όπως αναφέρονται στο επισυναπτόμενο πρόγραμμα διεξαγωγής ορκωμοσιών του Ιδρύματος. - του ότι ο μέγιστος αριθμός συνοδών μου είναι πέντε (5). - του ότι δεν επιτρέπεται η χρήση ειδών πάρτι (π.χ. κόρνες) ούτε από εμένα ούτε από τους συνοδούς μου.
* **Αίτηση (επισυνάπτεται) εγγραφής στο κοινωνικό δίκτυο απόφοιτων του Πανεπιστημίου Πατρών (https: //alumni.upatras.gr/)**

**ΟΔΗΓΙΕΣ ΟΡΚΩΜΟΣΙΑΣ – ΧΡΗΣΙΜΕΣ ΠΛΗΡΟΦΟΡΙΕΣ**

* Το πτυχίο ή το δίπλωμα απονέμεται σε δημόσια τελετή ορκωμοσίας και απονομής πτυχίων/διπλωμάτων, ενώπιον των Πανεπιστημιακών Αρχών (Πρυτανικών Αρχών, Κοσμητόρων Σχολών, Προέδρων Τμημάτων ή εκπροσώπων τους), οι οποίοι συμμετέχουν στην τελετή με την τήβεννο του Ιδρύματος.
* Ο χώρος διεξαγωγής των τελετών των Τμημάτων που εδρεύουν στην Πάτρα είναι το Αμφιθέατρο Ι1 του Συνεδριακού και Πολιτιστικού Κέντρου του Πανεπιστημίου Πατρών http://www.confer.upatras.gr/index.php
* Πληροφορίες για πρόσβαση στην Πανεπιστημιούπολη στο Ρίο Πατρών, στο Αγρίνιο και στο Μεσολόγγι, μπορείτε να αναζητήσετε στο σύνδεσμο: https://www.upatras.gr/foitites/protoeteis/prosvasi-stin-panepistimioupoli-patras/
* Το κείμενο της καθομολόγησης των προπτυχιακών/μεταπτυχιακών αποφοίτων ή διαβεβαίωσης διδακτόρων, χορηγείται από τη Γραμματεία του Τμήματος. Κατά την τελετή ορκωμοσίας καλούνται με αλφαβητική σειρά οι πτυχιούχοι/διπλωματούχοι κάθε Τμήματος. Μεταξύ αυτών, ο πτυχιούχος/διπλωματούχος που πέτυχε τον μεγαλύτερο βαθμό, αναγιγνώσκει την διαβεβαίωση ή την καθομολόγηση, αντίστοιχα.
* Επειδή η τελετή ορκωμοσίας αποτελεί μια σημαντική στιγμή τόσο για τους αποφοίτους όσο και για τις οικογένειές τους, μεριμνάται ώστε να πραγματοποιηθεί σε ατμόσφαιρα πολιτισμού και ευπρέπειας, όπως αρμόζει σε Ακαδημαϊκό Ίδρυμα. Ως εκ τούτου, απαγορεύεται η κατανάλωση ποτού και φαγητού, καθώς και η χρήση ειδών πάρτι (σερπαντίνων, κομφετί, καραμουζών κλπ.) στο χώρο διεξαγωγής των τελετών, στους κοινόχρηστους χώρους και στον περιβάλλοντα χώρο της Πανεπιστημιούπολης.
* Στο πλαίσιο του Γενικού Κανονισμού Προστασίας Προσωπικών Δεδομένων ΕΕ 2016/679, σας ενημερώνουμε ότι, οι τελετές ορκωμοσίας πτυχιούχων – διπλωματούχων του Πανεπιστημίου Πατρών, βιντεοσκοπούνται και μεταδίδονται διαδικτυακά, ενώ καθ’ όλη τη διάρκεια των τελετών λαμβάνονται φωτογραφίες των ορκιζόμενων και των παρευρισκόμενων επισκεπτών από διαπιστευμένους φωτογράφους, εικονολήπτες. Με τη συμμετοχή σας στις τελετές δηλώνετε ότι γνωρίζετε τη συλλογή και χρήση των δεδομένων εικόνας/ήχου και συναινείτε σε αυτήν. Όποιος ή όποια δεν αποδέχεται την πιθανότητα να φωτογραφηθεί ή βιντεοσκοπηθεί, παρακαλούμε να το δηλώσει στο (panen@upatras.gr), προκειμένου να κατευθυνθεί σε θέσεις εκτός εμβέλειας της φωτογράφησης ή της βιντεοσκόπησης. Ο αριθμός των θέσεων είναι περιορισμένος και θα τηρηθεί σειρά χρονικής προτεραιότητας. Πληροφορίες σχετικά με την Προστασία Προσωπικών Δεδομένων μπορείτε να αναζητήσετε στο σύνδεσμο: https://www.upatras.gr/privacy-policy/ ή να επικοινωνήσετε με τον Υπεύθυνο Προστασίας Δεδομένων (dpo@upatras.gr).
* Στους χώρους διεξαγωγής των τελετών, θα πραγματοποιείται λήψη φωτογραφιών/βίντεο καθώς και πώληση άνθεων από αδειοδοτημένους επαγγελματίες.
* Οι φοιτητές προπτυχιακοί, μεταπτυχιακοί και υποψήφιοι διδάκτορες του Πανεπιστημίου Πατρών, κατά την τελετή ορκωμοσίας τους φέρουν το επίσημο ένδυμα (τήβεννο). **Οι ενδιαφερόμενοι θα πρέπει να προσέρχονται τουλάχιστον 30 λεπτά πριν από την έναρξη της τελετής, προκειμένου να περιενδυθούν την τήβεννο.** Μετά το πέρας της τελετής, επιστρέφουν υποχρεωτικά & ενυπογράφως την τήβεννο.
* **Στις τελετές θα συμμετάσχουν οι ορκιζόμενοι/-ες, συνοδευόμενοι, από πέντε (5) το πολύ άτομα/ορκιζόμενο-η.** Οι ορκιζόμενοι με τους συνοδούς τους προσέρχονται στο χώρο διεξαγωγής της τελετής μία ώρα πριν την έναρξη της τελετής και αποχωρούν σταδιακά, χωρίς να παραμένουν στους κοινόχρηστους χώρους, προκειμένου να αποφεύγεται ο συνωστισμός μεταξύ των τελετών ορκωμοσίας.
* **Οι ορκιζόμενοι/-ες, οφείλουν να ακολουθούν όλες τις παραπάνω οδηγίες καθώς και να ενημερώνουν τους συνοδούς τους σχετικά με αυτές.**
* Το πρόγραμμα των τελετών ενδέχεται να τροποποιηθεί και να προσαρμοστεί ανάλογα με ειδικές συνθήκες που μπορεί να προκύψουν.